אריה אבנרי - ביעור חמץ פלילי (191)
ביעור חמץ פלילי (191) |
לקראת חג הפסח כדאי לערוך אתנחתה לצורך צילום פתע של מצב עכשווי המשקף את המציאות העגומה השוררת במדינה ולהצביע על קצה המזלג על שורה של תופעות פסולות שהשתרשו במרוצת השנים בחברה הישראלית
לקראת חג הפסח כדאי לערוך אתנחתה לצורך צילום פתע של מצב עכשווי המשקף את המציאות העגומה השוררת במדינה ולהצביע על קצה המזלג על שורה של תופעות פסולות ששתרשו במרוצת השנים בחברה הישראלית והפכו למרבה הצער לחלק בלתי נפרד מהווי חיינו.
אילו ניתן היה לבער בחג הפסח את החמץ המולבן שמחמיץ את חיינו ואנחנו בגינו מחמיצים את ההזדמנות להיות חברה טובה ומלוכדת יותר הייתה ישראל מפיקה אלומות אור פנימיות.
אור לגויים חדלנו להיות מזמן
מילות השיר "רק בישראל" יכולות לקבל תריסר אפיונים מרגיזים ומקוממים שהפכו מזמן את החוק לצחוק ואת הענישה לבדיחה:
1. ישראל היא מדינה שבה נבחרי ציבור, ראשי ערים ופקידים בכירים שסרחו ממשיכים לטפס למעלה למרות הרבב שדבק בהם. הפרת אמונים הייתה עבירה של מה בכך והמרוץ אחרי איסוף הראיות נקטע לעיתים ולא מגיע לרוב לשלב הגמר של הגשת כתבי אישום.
2. הבושה שהייתה צריכה להיות מנת חלקם של עבריינים פוליטיים נעלמה כלא הייתה. אלה שלא נתנו את הדין הולכים זקופי קומה בסביבתם הקרובה ואלה ששילמו את המחיר לחברה כבר לא חשים עצמם מנודים ומוחרמים וחוזרים להיות ידוענים מבוקשים. פושעים בינלאומיים בעלי מבטא צרפתי נמלטים ומופיעים בג'ינגלים של גופים מסחריים ישראלים ונוכלים ישראלים נולדים ככוכבים.
3. בכירים בגופים לאכיפת החוק: המשטרה, משרד מבקר המדינה, הפרקליטות, הרשות להלבנת הון ועוד הפכו מטרה להשתלחויות, הכפשות אישיות וגם סחיטות. הלקוחות שלהם ציבור העבריינים המיוחסים אלה המסווגים כעברייני הצווארון הלבן למרות שהשחיר מזמן, יש הנחות ומחירי מבצע וסוף העונה בענישה. הם זוכים לתחנות יציאה וחילוץ וזאת באמצעות שימוע, תשלום כופר, עסקות טיעון, עינוי דין למרות שהם יצרו בכוונה את הסחבת המשפטית. רק חסרי המזל ביניהם עובדים עבודות שירות שהנן לעיתים מדומות.
4. מאות אלפי תיקים מאובקים ממתינים לתורם בבתי המשפט. ההתיישנות שהם מולידים מחלצת עבריינים עם עוול בכפם. רבבות תיקים נסגרים מדי שנה ע"י המשטרה והפרקליטות בנימוק סרק של אין עניין לציבור למרות שאיש אינו שואל את הציבור במה הוא מתעניין ובמה לא.
5. השוחד הפך למכת המדינה. הולך ורב של אלה המבקשים לעשות מכות כמעט בכל התחומים. חלפו עברו הימים של מתחת לשולחן. היום יש גם שקיפות בקבלת השלמונים. גופים העוסקים באכיפת החוק כורעים תחת הנטל ואינם יכולים להתמודד עם התחכום של העבריינים הכבדים.
6. חברות במרכז מפלגה הינה פרנסה בטוחה באמצעות קבלת ג'וב פוליטי לעתים מיותר על חשבון הקופה הציבורית המדוללת באמצעות פתיחת דלתות למתווכים ומאכערים שגובים כספים מהציבור עבור קיצורי דרך.
7. הדוחות השנתיים של מבקר המדינה לא מטרידים יותר את מנוחתם של המבוקרים שממשיכים לצפצף. דוחות של ועדות חקירה מונחות במגרות כאבן שאין לה הופכין. מבקרים פנימיים במישור הממלכתי והמוניציפלי חוששים לפרסם דוחות נגד הממונים עליהם כדי ששכרם לא יפגע חלילה.
8. עובדים שחשפו מעשי שחיתות במקומות עבודתם מנודים נרדפים ע"י הנהלת מקום עבודתם וגם ע"י ועדי העובדים ונזרקים לרחוב. מכנים אותם שטינקרים ומצטטים את המקורות "למלשינים לא תהיה תקווה" וועדי העובדים בנמלים חברת החשמל, רשות שדות התעופה מחזיקים את המדינה בגרונה ואת שרי הממשלה באשכיהם באמצעות השתלטות עוינת על מפלגות.
9. העלמות מס הפכו לספורט לאומי. חברים וידידים מבקשים את המרשם הבדוק להערים על רשות המיסים כאילו מדובר בעוגת דבש לחג.
10. זכות הציבור לדעת במדינה הפכה להיות לחובת הפגיעה בצנעת הפרט באמצעות מאגרי המידע הפרוצים לכל דורש. בחיינו הפרטיים שולטים כיום אתרי אינטרנט חסרי אחריות, בלוגרים חסרי מעצורים וטוקבקיסטים חסרי מוסר.
11. ההון שהיה מחובר במשך שנים לשלטון הספיק לחדור לתוכו שלטון האליטות יצר מקורות הכנסה בלתי נדלים למקורבים לצלחת שעליה מונחות פרוסות מרוחות היטב.
12. רופאים מפירים את השבועה שנשבעו ומתפללים לעגל הדולרים. הזנחת חולים ורשלנות רפואית הן חלק מהווי חיינו. המסקנה הבלתי נמנעת היא שהסיסמה "מושחתים נמאסתם" התפוגגה מזמן. מעשי השחיתות שלהם נמסות הם כבר לא נמאסים אלא חוגגים.
תמונת המצב הנוכחית בתחום אכיפת החוק מצמררת: קשה למצוא כיום במדינה גוף ממלכתי או ציבורי בתחומי החברה והמשק שלא דבקה בו המורסה ולא נחשפו פרשיות שחיתות ברמה זו או אחרת.
הרשימה השחורה ארוכה מנשוא: משכן נשיאי ישראל, הממשלה, הכנסת, הרבנות הראשית, מערכת המשפט, הפרקליטות, המשטרה מערכת הביטחון, שוק ההון, ההסתדרות, שב"כ, שב"ס. מנהל מקרקעי ישראל הסוכנות היהודית, קק"ל, אקדמיה, ארגוני המורים, המהנדסים, בנקאות, שוק ההון, הבנקים, מערכת הביטוח, רפואה, חינוך, אמנות, ספורט, חקלאות, אנרגיה, תעשיה, מערכת מיסוי, המוסד לביטוח לאומי, ארגוני עולים שירותי דת, תחבורה, מסחר, שיווק, קמעונאות ועוד כהנה וכהנה.
תופעות פסולות מעיקות
כדי לסבר את האוזן, להבהב מול העין, להתריע בשער ולצלצל בפעמונים אני מציין להלן מקבץ חלקי של תופעות פסולות מעיקות שניתן היה לבערן לא רק בפסח אלא בכל ימות השנה:
מדי שנה מגלגלים מאות אלפי אזרחים מאות מיליוני שקלים במזומנים בעסקות, תשלומים עבור שירותים בכל ענפי המשק ומגדילים במידה ניכרת את "מצבת" ההון השחור במדינה הנאמדת בעשרות מיליארדי דולרים.
השחיתות שדבקה בתקשורת הישראלית הכתובה והאלקטרונית הנשלטת ע"י אילי הון בעלי אינטרסים וזו לא פסחה גם על התקשורת הציבורית. חלק ניכר מכלבי השמירה של הדמוקרטיה ושל טוהר המידות הפכו להיות פודלים מול מעשים בלתי כשרים של מעבידיהם ונאלמו דום מול מעשי שחיתות זועקים לשמים של אישים מרכזיים במדינה. יש כבר עצים עמוסי אתרוגים שבהם לא נוגעים.
מספרם של העובדים העצמאיים והשכירים שאינם משלמים מס אמת ומצליחים להערים על שלטונות המס הגיע לשיאים חדשים.
תרופות סבל התרופות.
אלפי מאכערים פועלים במדינה ואלה מסוגלים להסדיר תמורת עמלות רישומים בטאבו ללא תור, רישיונות בנייה חריגים, רישיונות נהיגה ללא מבחן וטסט למכונית ללא בדיקה, קבורה בבתי עלמין במקומות של ארבעה כיווני אוויר ואישורים מזויפים בכל תחום.
אנשים חרדים ואברכים נחשפים בקצב גובר והולך כעבריינים מלביני הון, מבריחים, זייפנים, גנבים מקבלי ומשלמי שוחד ועוברים בכך על חלק מתרי"ג המצוות.
מתווכים שמציעים דירות למכירה בלי לחשוף את האמת על מצבה של הצנרת והביוב או משכירים דירות תוך הסתרת המפגעים הסביבתיים.
עובדי מכס ומס הכנסה שמציעים להסדיר שומות נמוכות ותשלומי מיסים מופחתים תמורת "מעשר" שהם גובים לכיסם.
הולך ורב מספרם של מריצי המניות באמצעות שימוש במידע פנים, הפצת שמועות ותרגילים שונים כולל שימוש באינטרנט.
נכים מדומים שמצליחים לזייף אחוזי נכות, להערים על הוועדות הרפואיות של משרד הביטחון והביטוח הלאומי ולגבות סכומים ניכרים מהקופה הציבורית. אזרחים בריאים שמשתלבים בתעשיה המשגשגת של תווי חניה מזויפים לנכים.
מנהלי מחלקות בבתי חולים ורופאים בכירים שמבצעים ניתוחים פרטיים במחלקות שלהם מקדישים תשומת לב אישית מיוחדת רק למיוחסים ולאלה שמשלמים להם במעטפות בעלי גוון ירוק או בדרכים עקלקלות של קרנות מחקר. השולחן כבר לא בטוח. האחרים זוכים לטיפול ברמה של "יד שלישית". במקביל מצויים רופאים אחרים שמוכנים לתת סיכום מחלה לכל מחלה מדומה שתידרש ולכל מטרה שהיא לרבות שחרור מצה"ל.
עורכי דין שמנצלים את תמימותם של לקוחותיהם מושכים כוונה תחילה תיקים משפטים כדי להגדיל את שכר טירחת או מוכרים את לקוחותיהם מאחורי גבם בתביעות אזרחיות בשיתוף פעולה עם עמיתים למקצוע שמייצגים את הצד השני. הפרקליטים ומשכנעים את שולחיהם להגיע להסכמים לא הוגנים.
בוררים ומגשרים שמקיימים קשרים סמויים עם אחד הצדדים כדי להטות את החלטתם תמורת בצע כסף.
פסיכולוגים מדומים שמשחקים בנפשם של אנשים פגיעים ורגישים ומגדילים את הכנסותיהם על חוב מצוקתם.
יועצי נישואין שמתאמים מראש את חוות דעתם המקצועית, כביכול עם אחד הצדדים כדי להטיב עם עצמם.
שמאים שמוכנים לתת דוחות שומה לרשום כל סכום שיידרש. בעלי מוסכים ועובדיה מדווחים על תקלות מדומות בכלי רכב לסוגיהם וגובים כספים עבור תיקונים חיוניים שבוצעו כביכול. לעיתים נגבים סכומי כסף יקרים עבור חלקים חדשים שהשתמשו מזמן.
עיתונאים שמייצרים חדשות ומביימים סקופים ע"י הסתת בני מעוטים מקופחים, דיירי אוהלים נרגנים, פעילים קיצוניים ונערים פורעים לביים אלימות מול מצלמות ומיקרופונים.
מדריכי תיירות ופנים שבוחרים מסלולים על-פי חנויות המזכרות והתכשיטים והמסעדות שמשלמות להם עמלות.
רבנים שנותנים לבעלי ממון היתרים לעבור על חוקי הדת לרבות כשרות מדומה או היתרים לאי שמירת שבת.
שוחטים שלא מקפידים על כשרות תקינה ועושים זאת תמורת מזומנים שמקבלים מיבואני בשר.
שיפוצניקים מבצעים עבודות חפיפות, מנפחים מחירים ומדווחים על קלקולים שלא היו.
חנוונים, בעלי בסטות ורוכלים שמשתמשים במשקלות לא מכוילים ומרמים את לקוחותיהם בכמויות.
מומחים ואוצרים שמעריכים פריטים ודברי אמנות מעל למחירם הריאלי בשירותם של בעלי עניין.
חלפנים שמחליפים נייר במקום מטבעות זרים.
רופאי קופות חולים ושירותי בריאות שמקציבים לכל חולה 10 דקות שמהן 7 דקות מוקדשות לעבודה מנהלית במחשב, עיון במסמכים רפואיים והכנת מרשמים רפואיים ורק 3 דקות ברוטו מוקצבות לבדיקה לא יסודית של החולים.
מורים שנותנים שעורים פרטים ונוטלים מתלמדיהם תשלומים במזומן ללא קבלות ובכך מעניקים להם גם שעור ראשון באזרחות לא טובה.
רוכלי רחוב שמעסיקים קונים פיקטיביים ליצירת "לחץ", כביכול לקניית סחורה זולה.
יבואנים שמחליפים תוויות של מוצרי טקסטיל שיוצרו במזרח הרחוק ומוכרים אותם כאילו יוצרו בניי יורק פאריס או רומא.
נהגי מוניות שעושים סיבובים מיותרים עם נוסעיהם במטרה לצבור קילומטראז' ולהגדיל את מחיר הנסיעה.
פקידי מדינה שמוכרים מידע מהמאגרים המצויים ברשותם תוך פגיעה בוטה בצנעת הפרט.
קציני צה"ל בכירים שמשתפים פעולה עם אישים בצמרת, קרובי משפחה ומכרים כדי לשחרר בעלי פרופיל גבוה מיחידות קרביות.
מתקני מחשבים שמדווחים על תוכנות שלא שמו ועל תיקונים שביצעו כביכול.
תחנות דלק שמוהלות מים או עובדי תחנות שמשתמשים בקופסאות פתוחות של שמנים ומספקים רק חלק מהכמות למרות שהנהגים שילמו מחיר מלא.
אנשי עולם מסתורין חסרי מיומנות וידע ושרלטנים ביניהם חוזים בכוכבים ובמזלות, מומחים מפוקפקים לטלפתיה ונומרולוגיה. קוראי קפה ותה חוזי קלפים, וכל מיני מכשפים שמבטיחים עתיד ורוד לבעלי עבר שחור והווה אפור.
אזרחים שמגישים תביעות מדומות לחברות הביטוח תוך ניפוח הנזק האמיתי שנגרם להם. לעיתים הדבר נעשה בשיתוף עם שמאים או סוכני ביטוח.
חוקרים פרטיים שמשמשים כסוכנים כפולים ונהנים משני הלקוחות.
אזרחים במספר גובר והולך שמצאו דרכים להתחבר אל מקורות מים וחשמל של זולתם.
אזרחים שמסירים משמשות מכוניותיהם דוחות חניה ומדביקים על מכוניות אחרות שחונות כחוק בתקווה שבעליהם ישלמו את הדוחות מבלי שיבדקו את מספרי הרכב.
סוכנים מבית לבית שמחתימים אזרחים תמימים על חוזי רכישה מבלי שקוראים את האותיות הקטנות.
עובדים שחותמים על שעוני נוכחות בעבודה במקום חבריהם הנעדרים.
אזרחים המשתמשים בטלפונים ציבוריים בארץ בלי לשלם לבזק או בעת שהותם בחו"ל מחייגים בסימן מוסכם מראש וטוענים שנפלה טעות במספר השיחה שלא קוימה כביכול.
בעלי מכוניות שמזייפים את הקילומטראז' של כלי הרכב שמיועדים למכירה והולכים בדרכם של סוחרי מכונית שמעלימים תאונות ומעניקים ברק מדומה לכלי הרכב.
מתרימים עבור גופים פיקטיביים של מוכי גורל למיניהם שמשלשים את הכספים לכיסיהם.
חברי כנסת שמביימים מריבות קולניות באולם המליאה ואחר כך מתחבקים במזנון הכנסת עם עמיתיהם המותקפים.
זייפנים המייצרים בארץ מוצרי חוץ יוקרתיים תחת השמות המקוריים.
סוחרים שפוגעים בקניין הרוחני ומפיקים יצירות מזויפות.
תלמידים שמעתיקים בבחינות באמצעות מסרונים.
מרצים באקדמיה או מורים שמנצלים את מרותם לצורך סיפוקם המיני.
לסיכום ניתן לומר כמה מילים מדגדגות:
ישראל הפכה למרבה הצער ארץ אוכלת יושביה אחרי שיושביה אכלו אותה.
הפכנו לארץ זבת חלב חמוץ ודבש מר.
ובא לציון גועל נפש ולירושלים הבנויה פקקי תנועה ענקיים.
אבי ירדן
21/04/2014 01:00:22
סיכום מדהים המפלח כחץ מושחז את המציאות . בכשרון רב לא מותיר אבנרי שום פינה נסתרת: כך נראית פני האומה. מצער שלא נראה כל שיפור באופק....אולי פסק-דינו של אולמרט יגרום למפנה.....? לא בטוח....
אריה _ אתה ראוי לקבל פרס ישראל על מאבקו בנגע השחיתות !!!
20/04/2014 19:33:39
כל הכבוד אריה. הייתה והינך האחד והיחיד.
שלומית קרית ביאליק
20/04/2014 18:53:09
אריה אבנרי שלום.
אני מבקשת לאודות לך ולכל אנשי אומץ העושים את מלאכתם ביושר ובהתמדה ,תמשיכו לעשות זאת כמו שאתם יודעים ובטוחני שהציבור הרחב יאתר את הדרך להגיד לכם תודה גדולה מאוד.
20/04/2014 17:40:59
לכל הקוראים
20/04/2014 08:38:06
מי שמכיר קומבינות נוספות המושרשות במדינה שאינן מופיעות בכתבה מתבקשים לשלח למייל avneri-a@smile.net,il
20/04/2014 08:16:06
ועוד היד נטויה....
לגרשון
20/04/2014 07:05:49
הצטרף לפישלר במאבקו בשחיתות
לדוגמא עיין באתר
היום הוא חוזר מפולין
עם מרץ רב להמשך מאבקיו
בתחנות הרוח
20/04/2014 00:15:20
אלפים מי יודע..??
אלפים אריה אבנרי יודע..!!
כל אותם אנשי הציבוור המושחתים והמשחיתים ....
אותם יש לבער מחברתנו....
חג שמח אריה אבנרי יקר...
19/04/2014 22:43:00
לא צריך לברוח. רק להיאבק כדי לשנות את פני הדברים בטרם יהיה מאוחר מדי
רחלי מנהריה
19/04/2014 22:28:15
לעולם לא ידעתי שאנחנו במצב כל כך רקוב במדינה הזו, אני כאן בנהריה רחוקה מעט ממרכז הארץ וגם כנראה ממרכז העניינים ולכן אני פשוט מסרבת להאמין שזה המצב שבוא אנו שרויים.
יוד גרשון
19/04/2014 21:26:04
אם זה מה שיש פה למה אתה לא בורח מפה. הינה אני בורח קם והולך רק שאין לי לאן
האיש מקרית חים
19/04/2014 18:48:03
כל פעם כאשר פלד פליצ'ה מעביר לעיוני ותגובתי את המאמר השבועי ,אני נפעם מחדש עד כמה אתם בתנועת אומ"ץ מתמודדים ונאבקים ביום יום נגד השחיתות ההרסנית ,המאמר הזה כמו האחרים מראה בעצם את התייחסותכם הרצינית ביותר לסוגיה חמורה זו.
19/04/2014 17:04:18
19/04/2014 16:14:21
קראתי בכאב את "ביעור חמץ פלילי" למה כה כואב ? כי אתה גם אכפתניק גם צודק...תריסר האיפיונים אכן מרגיזים ומקוממים...כמו גם קרוב ל-50 ב"מקבץ החלקי" של "תופעות פסולות ומעיקות"...אמירתך המסכמת "ישראל הפכה למרבה הצער לארץ אוכלת יושביה אחרי שיושביה אכלו אותה"...לצערנו עובדה קימת !
ולתפארת
19/04/2014 15:24:44
עורך דין פנחס פישלר
הלוחם בשחיתות
וכעת שופך חמתו על הגויים
יורדי הסירה- עכו
19/04/2014 15:16:34
אתם האמיצים תמשיכו לתת להם בראש, למניאקים המושחתים הגונבים לנו את המדינה ואת הקופה הציבורית.
ש .י קרית שמונה.
19/04/2014 14:36:31
זה פסח אמיתי לכל הבוזזים את המדינה ,מעניין מאוד האם אולמרט וחבריו עשו את ליל הסדר כמו שהוא ומרעיו עשו במדינה כבתוך שלהם.
החיפאים באים
19/04/2014 14:32:46
לא יאומן כי יסופר ,ידענו שהמדינה שלנו יורדת לשוליים בכל תחומי החיים, אך לשוליים כאלה, עד כדי כך צרים ,לא ידענו.
תודה לאומ"ץ ולאריה אבנרי על המלאכה הנעשת למען אזרחי המדינה.
19/04/2014 13:22:29
כל קורא שיקרא את הרשימה, ימצא לפחות 5 מקרים שהוא היה עד להם ,או קורבן של כמה קומבינות המתוארות כאן. ארץ אוכלת יושביה,היא משחק ילדים למה שמתרחש בארץ.
19/04/2014 12:27:36
קראתי בשקיקה, שבת שלום ידידי
19/04/2014 12:26:11
גדול מתמיד אין כמוך חג שמח
19/04/2014 12:13:41
ליל הסדר הוא דוגמא לאי סדר מלמדים את הילדים לגנוב ולרמות יחד עם האפיקומן.
יעקב ברזלי
19/04/2014 12:12:46
ולתפארת מדינת ישראל. שלך בעצבות
19/04/2014 08:26:05
כל אמירות האנטישמים על היהודים מתגשמות הלכה למעשה במדינת היהודים
18/04/2014 22:50:18
צריך לעשות ביעור חמץ פלילי אצל העיתונאים שעוסקים בפלילים, משטרה, חקירות, משפטים ולמשל הדס שטייף שטוענת שהטרידו אותה מינית 40 פעם וזה נראה לך אמת
פרישטוק
18/04/2014 21:59:58
ומה באשר לחבר העורך דין פנחס פישלר
שבמקום להאבק נסע להתהולל בלודג
פיני פישלר הוא גבר
אריה אתו תמיד בסדר
אם יש מניאק בסביבה
פישלר ממנו יעשה קציצה
כשישוב ממסע ההתהוללות בפולניה
18/04/2014 20:02:01
מעולם לא יצאנו מהעבדות שהשיטו עלינו קברניטי המדינה. דם,צפרדע כינים ערוב דבר שכין ועוד מריעין בישין, עמותות קיקיוניות על חשבון הציבור הרעב. צדק מת מזמן.
קפיטליזם חזירי במיטבו ונצולי שואה נמקים.
תודה לעשיתך הפוריה
18/04/2014 19:43:40
מכבר אריה מוכר כ"המתריע הלאומי" - וזעקתו איננה פוסקת, ותודה לכל חברי אומ"ץ התומכים בצעקה המתריעה הזאת. המלחמה סזיפית וצריך כנגדה לוחם כדוגמתו - נחוש ואינו מרפה.
לחב ררהותיק
18/04/2014 18:18:14
עדיף לפרסם את שכרם הגבוה והמשביע של מנהלי העמותות המצגות מוכי גורל רעבים ועלובי נפש למיניהם
18/04/2014 18:17:07
צריך להוסיף שאת שכר הביירים במשק